Action betyder hvor tung tangenten er. Keyboards kan f.eks. have weighted, semi-weighted, synth-action og hammer-action. Vægtede tangenter minder om tangenterne på et akustisk flygel eller klaver, mens synth action ofte er plastik tangenter, der trykkes lettere ned. Der er ikke én type, der kan siges at være bedre end de andre. Det kommer meget an på hvilken type musik og hvilken spillestil musikeren har. Hvis man spiller klassisk musik vil vægtede tangenter ofte være at foretrække - måske endda med hammer-action, hvor hver tangent har en hammer, som på et akustisk klaver - kun for at give et mere realistisk feel. Hurtige synth solo’er derimod, er lettest at spille med synth-action tangenter.